**Protokoll fra styremøte 11/19 i Midt-Norge Travforbund tirsdag 10. desember 2019, sted Tregården Restaurant, Ulavegen 5, kl 16:00.**

**Til stede: Asbjørn Opdal, Morten Valstad, Jan Frode Holltrø, Gunnar Bergem, Aina H Westberg, Thea Indrebø, Ronny Risvik, Elin Flataune, Lene Grenne, Sverre Hosen**

**Forfall: Gaute Inge Helseth, Hilde Nordtiller, Laila Næve**

**Saksliste**

**Sak 1 – 11/19: Godkjenning protokoll fra styremøte 10/19, den 12.11.19.**

**Vedtak: Protokoll godkjent**

**Sak 2 – 11/19: Landsråd DNT 19.11.19**

**Asbjørn og Morten oppsummerte fra Landsråd, referat er utsendt.**

**Sak 3 – 11/19: Generalforsamling MNTF 2020**

* **Avholdes søndag 15. mars, sted Orkdal Tråvpark**
* **instruks valgkomiteen, hvem er på valg**
* **forslag til generalforsamlingen innen 22. februar**

**Sak 4 – 11/19: Regnskap pr 30.11.19**

**Sverre gjennomgikk regnskapet pr 30.11.19 og et estimert regnskap pr 31.12.19. Det viser ca kr 3000,- i overskudd for kontoret. Det er også overskudd i Til Start, Ponnilandsleiren og for ungdommene. Styret tar regnskapet til etterretning.**

**Sak 5 – 11/19: Aktivitetsplan/budsjett 2020**

* **Aktivitetsplan 2020, utkast gjennomgått**
* **Budsjett 2020, det blir ett meget tøft år i 2020 og uten bevilgninger så langt til drift av forbundet må de fleste flere styremøtene avholdes på skype. Det er også annonsert at det ikke blir tilskudd til Hestens Dag, lokalkjøringer, banebidrag. Til Start tilskuddene blir også redusert.**

**Den økonomiske situasjonen man er i, gjør at styret nå vurderer «å jobbe dugnad» i 2020 og avstå fra styrehonorar og kjøregodtgjørelse, samt ta i bruk Skype for å holde møtene. Alle kostnader må vurderes meget nøye i 2020, da det nå ser ut til at man har inntil kr 80000,- i inntekter på året.**

**Sak 6 – 11/19: Lokalkjøringer 2020**

* **Endelig terminliste MNTF 2020 gjennomgått. Styret oppfordrer alle lag til å gjennomføre lokalkjøringene i 2020, da det er viktige rekrutteringstiltak, både for ponni, ungdom og starthester til Leangen, selv om det ikke blir gitt tilskudd i 2020. DNT opprettholder 3-årspokalene.**
* **Den oppsatte terminlisten ble vedtatt.**

**Sak 7 – 11/19: DU-søknader 2020**

 **Sverre orienterte om de innkomne søknadene, 5 stykker totalt. Det blir trolig ikke**

 **midler fordelt til dette. Prioritering blir foretatt av anleggskontaktene og fremlagt**

 **for styret i januar.**

**Sak 8 – 11/19: Ungdomsserien 2019**

**Ungdomsgruppen vil foreta utdeling av premier mandag 16. desember i restauranten.**

**Sak 9 – 11/19: DNTs generalforsamling 25.04.2020**

* **Valgkomiteen ønsker forslag, frist 01.02.2020**
* **Saker til GF**

**Sak 10 – 11/19: Midt-Norge Travpark Orkdal**

1. **Reguleringen av Leangen Bolig ble vedtatt i Bystyret torsdag 5. desember. Første utbetaling 8 uker etter vedtak 330.000.000,- i forskudd.**
2. **Oppgjør for salg av Leangen. Leangen Bolig ved Koteng har kommet med ett tilbud til LTE om forskyvingen av oppgjøret for Leangen. Styret i LTE har vedtatt å ikke godta dette. Asbjørn Opdal og adv. Brodtkorp fra Pretor møter Leangen Bolig onsdag 11.12.19 for å diskutere Leangen Bolig’s tilbud.**

**Vedtak: Styret i MNTF støtter styret i LTE. LTE ved Asbjørn og adv Brodtkorp prøver å forsterke avtalen med Leangen Bolig.**

1. **Likviditetssituasjon Leangentravets Eiendom AS. Det er behov for kapital før første oppgjør av salgssummen kommer til utbetaling.**

**Vedtak: Styret i MNTF godkjenner at LTE kan ta opp ett lån med pant i Leangen. Dette er klarert gjennom Norion, som har uråderetten.**

1. **Utsending av forespørsel om leie av staller. Det er viktig å få vite hvor mange som**

**ønsker å etablere seg på travparken. Asbjørn sjekker med Nannestad om leien der og hva som minimum kreves for å forsvare drift av staller. Ved avtale-inngåelse bør det være flere års binding. Prisen må være slik at den dekker alle kostnader for drift av stallene og bruk av treningsfasilitetene.**

**Sak 11 – 11/19: Nytt fra regionene**

 **Utsatt.**

**Sak 12 – 11/19: Forbundssekretærens kvarter**

* **Møtekalender 2020 gjennomgått og vedtatt. Foretas vurdering før møtene om de avholdes på Skype eller på Leangen.**

**Sak 13 – 11/19: Eventuelt**

**Ronny Risvik hadde før møtet sendt inn noen spørsmål knyttet til arbeidet med Midt-Norge Travpark Orkdal.**

* **Status på avtale mellom MNTF og Orkdal Tråvklubb?**
* **Status reguleringsplan?**
* **Status på Opsjonsavtaler med grunneiere i Orkdal?**
* **Status på grunneier som ikke vil selge?**
* **Møte med grunneiere, Jordvern Trøndelag og det lokale bondelag 02.10.19.**
* **Norsk Rikstoto har følgende Krav til ett nytt anlegg i Midt-Norge**

**Asbjørn svarte på spørsmålene, se også sak 10 og sak 14 på fellesmøte. Asbjørn oppsummerer og sender svar til styret.**

**Sendes ut sammen med Notat om skatt 191115 og statusrapport Midt-Norge Travpark Orkdal av 25.11.19. Begge dokumentene er for styrets orientering.**

**Trondheim 11.12.19**

**Sverre Hosen**

**Fellesmøte styret i MNTF og styrene i Leangen Travbane AS – Morten D Draveng, Petter Baalsrud, Rune Setsaas, Robert Jakobsen og Leangentravets Eiendom AS – Roar Øvrebø, Odd Haugdahl, Bjørn Steinshaug, Reidar Samskott og besøk av Torstein Grande og Kristin Brækken, styremedlemmer i DNT, kl 18:00**

**Sak 14 – 11/19: Nytt fra LT AS og LTE AS**

**Robert Jakobsen og Morten D Draveng orienterte fra Leangen Travbane AS. 2019 har vært ett økonomisk utfordrende år. Årsresultatet vil bli ett underskudd på mellom 300’ og 500’ kr. Jobbingen mot sponsorer og andre inntekter har gitt resultater nå og vil gi til neste år.**

**Det er store forventninger til ny inntektsmodell som trer i kraft fra 01.01.2020. De venter på resultater fra Den mekaniske hoven, en undersøkelse som er gjort på banedekket. Grusen man byttet til i sommer, holder bedre i ekstrem vær.**

**Asbjørn Opdal orienterte fra Leangentravets Eiendom AS. Reguleringssaken er nå sendt inn. Det er fra kommunen lovt førstegangsbehandling innen 15.01.20 i Planutvalget, og blir deretter sendt på høring. De forventer en sluttbehandling i kommunen innen 30.06.20. Mens reguleringssaken pågår vil man jobbe med de forskjellige entrepriser og byggeprogram, slik at man er klar til å begynne og bygge det nye travanlegget 01.06.20.**

**Sak 15 – 11/19: Nytt fra DNT og MNTF**

**Kristin Brækken og Torstein Grande orienterte fra siste styremøte i DNT. Det har vært ett svært krevende år for styret i DNT. Den synkende omsetningen til Rikstoto, har gitt mindre og mindre inntekter enn budsjettert. Styret har vært nødt til å kutte flere ganger i 2019. Nå for 2020 blir kuttene enda større. For 2020 har man valgt å verne om premienivået i hverdagstravet og V75. Det største kuttet i 2020 kommer i organisasjonsleddet, i budsjettet for administrasjonen av DNT som opprinnelig var på 56,7 mill kr vil i 2020 bli halvert til 28,9 mill. Det betyr at nesten alle tilskudd til aktivitet i forbund og lag er borte i 2020. Det blir avholdt 46 færre travkjøringer og en nedgang i premier på 45 mill kr. Overføringene til banene er i 2019 158 mill kr, vil i 2020 bli 132,6 mill kr og da er Drammen nedlagt.**

**Norsk Rikstoto avholder styremøte tirsdag 10.12.19, hvor de skal vedta sitt budsjett, men det er ikke forhåpninger om noe annet, enn en bekreftelse på de tall man har jobbet ut fra så langt.**

**Julemiddag ble servert kl 19:20**

**Trondheim 11.12.19**

**Sverre Hosen**